รองอธิบดีกรมควบคุมโรค  เผยความคืบหน้าสามารถฉีควัคซีนโควิด-19 แล้วกว่า 1 แสน 5 หมื่นราย
นพ.โสภณ เอี่ยมศิริถาวร รองอธิบดีกรมควบคุมโรค  กล่าวถึงความคืบหน้าการฉีดวัคซีนโควิด -19 ว่า ขณะนี้สามารถฉีดวัคซีนโควิด -19 ไปแล้ว 150,107 โดส มีจำนวนผู้ได้รับวัคซีนต่อเนื่อง โดยมีจำนวนผู้ได้รับวัคซีน เข็มแรก 130,187 ราย จำนวนผู้ได้รับวัคซีนเข็มที่สอง  19,920  ราย ทำให้ภาพรวมเป็นไปตามแผน โดยรอบแรกของการกระจายวัคซีนโควิด -19 ใน  13 จังหวัดนั้น สามารถฉีดวัคซีนได้รวดเร็ว ส่วนอาการไม่พึ่งประสงค์ภายหลังได้รับวัคซีน มีผู้ที่ได้รับวินิจฉัยว่าเป็นอาการที่ไม่พึงประสงค์ที่รุนแรงพบมี 2 ราย แต่ขณะนี้ได้รับการรักษา หายดีแล้วและไม่พบภาวะเเทรกซ้อน โดยภาพรวมการได้รับวัคซีนโควิด -19 ทั้งสองชนิดยืนยัน มีความปลอดภัยสูง ส่วนกรณีหญิงอายุ 29 ปี อาชีพขายอาหารทะเล ที่ตลาดกิตติ เขตบางแค พื้นที่ที่เกิดการระบาดโควิด -19 ซึ่งหญิงรายดังกล่าวได้รับวัคซีนโควิด -19  แต่เนื่องจากเป็นกลุ่มที่อยู่พื้นที่เสี่ยงต่อการระบาด ซึ่งหญิงรายนี้จากประวัติที่มีการสอบสวนโรค โดยสาธารณสุขจังหวัดราชบุรี และโรงพยาบาลราชบุรี พบว่า ช่วงก่อนรับวัคซีนโควิด -19 เป็นแม่ค้าขายอาหารทะเล ย่านบางแค เคยรับการตรวจหาเชื้อในวันที่ 13 มีนาคม 2564 โดยไม่พบเชื้อและตลาดสั่งปิด จึงทำให้พักอาศัยที่บ้านเป็นหลักและต่อมาได้มีการเปิดรับวัคซีนจึงได้รับวัคซีน แต่อย่างไรก็ตามช่วงประมาณวันที่ 20 มีนาคม 2564 หลังฉีดวัคซีนไปแล้ว2 วัน ทางสาธารณสุขจังหวัดราชบุรีได้มีการสวบสวนและพบว่าเป็นผู้ที่สัมผัสเสี่ยงสูง จึงได้ไปกักตัวสถานที่กักกันของรัฐจังหวัดราชบุรี ระหว่างกักกันได้มีการตรวจหาเชื้อและในวันที่ 26 มีนาคม 2564 ตรวจพบเชื้อโควิด -19 แต่จากข้อมูลห้องปฎิบัติการระบุว่า พบเชื้อจำนวนน้อย ไม่แสดงอาการและสอบประวัติคาดว่า จะได้รับเชื้อก่อนได้รับการฉีดวัคซีนโควิด -19 เนื่องจากกิจกรรมส่วนใหญ่อยู่พื้นที่เสี่ยง จะเห็นได้ว่าถึงแม้จะฉีดวัคซีนแล้ว แต่หากได้รับเชื้อก่อนก็จะสามารถพบเชื้อได้ สำหรับวัคซีนที่มีการฉีดขณะนี้เป็นวัคซีนที่ฉีดแล้วยังสามารถติดเชื้อได้ แต่จะพบอาการไม่รุนแรงและป้องกันการเสียชีวิตได้ จึงเป็นที่มาที่ให้เกลุ่มเป้าหมายได้รับการฉีดวัคซีนทุกคน แต่กรณีที่เกิดขึ้นครั้งนี้คาดว่าจะได้รับเชื้อก่อนฉีดวัคซีน ย้ำว่าผู้ที่ได้รับวัคซีนแล้วยังคงต้องสวมหน้ากากอนามัย  รองอธิบดีกรมควบคุมโรค กล่าวถึงผลสำรวจความคิดเห็นจากกรมควบคุมโรคว่า ล่าสุด DDC โพล ช่วงวันที่ 9- 22 มีนาคม 2564 พบว่า หากไม่มีไข้ ไม่มีอาการ ประชาชนจะสวมหน้ากากน้อยลง  ซึ่งอยากเน้นย้ำให้ประชาชนสวมใส่หน้ากากต่อเนื่อง เนื่องจากสถานการณ์โควิด -19 การระบาดบางพื้นที่ต้องให้ประชาชนสวมใส่หน้ากาก และจากข้อระบบปัญญาประดิษฐ์ที่ถูกพัฒนาขึ้นมา เพื่อสนับสนุนการดูแลสุขภาพ ในการรายงานการสวมใส่หน้ากากอนามัย ของคนไทย พบว่าขณะนี้มีประชาชนมีแนวโน้มใส่หน้ากากน้อยลง โดยเฉพาะวันหยุด